Saint-André-les-Vergers

Saint-André-les-Vergers estas franca komunumo, situanta en franca departemento Aube kaj en regiono Ĉampanjo-Ardenoj (Champagne-Ardennes).

 Geografio 
Saint-André-les-Vergers situas en urbaro de Troyes, sudoriente.

 Historio 
Sub la estreco de Sankta-Froberto, la monaĥoj de la Abatejo Montier-la-Celle, fondis la vilaĝon Saint-André, kiu kreskis ĉirkaŭ sia 16-a jarcenta preĝejo. Tiu-ĉi prezentas la t.n. "de la Legomistoj" pordegon ornamitan per fruktaj kaj legomaj girlandoj. Ĝi atestas, ke tiuepoke la vilaĝo jam estis famkonata pro la kulturo de legomoj kaj la produkto de siaj fruktejoj. Estas notenda ke la kvalifikaĵo "Les Vergers" estis rajtigita per dekreto de la 4-a de februaro 1919.
La 28-a de januaro 1559, skabenara juĝdecido de la najbara urbo Troyes, atribuis al la loĝantoj la rajton teni bazaron por iliaj legomoj sur la strato de la Spicejo. Saint-André situis "ekstermure", tio estas ekster la fortikaĵoj de la urbo Troyes kaj iuj proksimaj enfalaĵoj provis ke grava reto de subteraĵoj devis permesi al la loĝantoj de la Abatejo trovi sekurecon interne Troyes. Dum pluraj jarcentoj, tiu komunumo ne konis signifan evoluadon, ĝia kampara misio ne permesante trovi industrian kaj komercan ekspansion, kies monopolon Troyes tiam havis.

Post la dua mondmilito, nova rapida progreso estis impulsita post la instalo de la firmao "Petitjean", fabrikejo de metalaj fostoj. Same, sur la komerca kampo, superbazaro "Carrefour" proponis novajn servojn al la tuta urbaro. Pro tio, grava urba disvolvado allogis tre junan novan loĝantaron. Akceptaj konstruaĵoj, kiuj estis instalitaj, donas al Saint-André bildon de moderna komunumo. La konstruado de mezlernejo ebligis daŭrigon de instruado post la jam konstruitaj bazlernejoj. Tiel estas notinda, ke dum la dua parto de la 20-a jarcento loĝantaro kreskis laŭ forte akceliĝinta ritmo.

 Jaro  Loĝantoj 1860  754 1884  1197 1936  4126 1946  4423 1962  5115 1968  7660 1975  10431 1982  10681 1990  11329 1999  11125 2010  11335

La plej signifa progresado okazis dum la 1930-aj jaroj, kiam mekanika teksuma industrio kreskis, speciale estigante kreadon de fabrikoj kaj laborejoj de trikotaĵoj. Hodiaŭ, Saint-André daŭrigas sian kreskadon kaj profitigas al siaj loĝantoj de altkvalitaj kulturaj, sportaj kaj sociaj instalaĵoj. Spektakloĉambro de 300 lokoj (Espace Gérard Philipe) donas al la komunumo novan dimension, kadre de la interkomuna misio de la kunurba komunumo de Troyes.

 Registaro 
 Listo de la sinsekvaj urbestroj ĝis 1995  S-ro Georges ROYER de 1995 ĝis 2001  S-ro Christian ROYER (forpasinta en 2002) de marto 2001  S-ro Alain BALLAND

 Lokoj kaj monumentoj 
 La preĝejo Saint-André-les-Vergers (16-a jarcento), kun sia "Pordego de la Legomistoj", estas klasita historia monumento.
 La "Domo de Libro kaj Kulturo" (1983) enhavas pli ol 25 000 volumojn.

 Eksteraj ligiloj 
 Oficiala retejo de la urbo Saint-André-les-Vergers (france)
 Saint-André-les-Vergers sur la retejo de IGN (Nacia Geografia Instituto) (france) 

Kategorio:Komunumoj de Aube